Predlog SKLEP SVETA o stališču Evropske unije v Skupnem odboru EGPglede spremembe Protokola 4 (Pravila o poreklu) k Sporazumu EGP /* COM/2012/0133 final - 2012/0063 (NLE) */





OBRAZLOŽITVENI MEMORANDUM 1. OZADJE PREDLOGA Osnutek sklepa Skupnega odbora EGP je namenjen spremembi Protokola 4 k Sporazumu o evropskem gospodarskem prostoru (EGP), zlasti i) razširitvi sistema kumulacije na vsako državo, ki sodeluje v stabilizacijsko-pridružitvenem procesu Evropske unije, (ii) vključitvi „mešanja sladkorja s katerim koli drugim materialom“ na seznam postopkov, ki so navedeni v členu 6 Protokola 4 in se obravnavajo kot obdelava ali predelava, ki ni zadostna, da bi izdelek pridobil status izdelka s poreklom, in (iii) odpravi nekaterih napak. 2. REZULTATI POSVETOVANJ Z ZAINTERESIRANIMI STRANMI IN OCENA UČINKA V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na predlog Komisije določi stališče glede takih sklepov. Komisija predloži osnutek sklepa Skupnega odbora EGP kot stališče Unije Svetu v odobritev. Komisija upa, da bo lahko v najkrajšem možnem času stališče predstavila v Skupnem odboru EGP. 2012/0063 (NLE) Predlog SKLEP SVETA o stališču Evropske unije v Skupnem odboru EGP glede spremembe Protokola 4 (Pravila o poreklu) k Sporazumu EGP SVET EVROPSKE UNIJE JE – ob upoštevanju Pogodbe o delovanju Evropske unije ter zlasti členov 207(4) in 218(9) Pogodbe, ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma EGP[1], in zlasti člena 1(3) Uredbe, ob upoštevanju predloga Evropske komisije, ob upoštevanju naslednjega: (1) Protokol 4 k Sporazumu določa kumulacijo porekla med Evropsko unijo ter Islandijo, Norveško, Švico (vključno z Lihtenštajnom), Ferskimi otoki, Turčijo in vsako državo, ki sodeluje v evro-sredozemskem partnerstvu[2], ki temelji na barcelonski deklaraciji, sprejeti na evro-sredozemski konferenci 27. in 28. novembra 1995. (2) Za razvoj trgovine in spodbujanje regionalnega vključevanja je zaželeno, da se sistem kumulacije razširi na vsako državo, ki sodeluje v stabilizacijsko-pridružitvenem procesu Evropske unije[3]. (3) Primerno je, da se „mešanje sladkorja s katerim koli drugim materialom“ uvrsti na seznam postopkov, ki so navedeni v členu 6 Protokola 4 in se obravnavajo kot obdelava ali predelava, ki ni zadostna, da bi izdelek pridobil status izdelka s poreklom – SPREJEL NASLEDNJI SKLEP: Člen 1 Stališče Unije v Skupnem odboru EGP glede spremembe Protokola 4 (Pravila o poreklu) k Sporazumu EGP temelji na osnutku sklepa Skupnega odbora EGP, ki je priložen temu sklepu. Člen 2 Ta sklep začne veljati na dan sprejetja. V Bruslju, Za Svet Predsednik PRILOGA Osnutek SKLEP SKUPNEGA ODBORA EGP o spremembi Protokola 4 (Pravila o poreklu) k Sporazumu EGP SKUPNI ODBOR EGP JE – ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma, ob upoštevanju naslednjega: (1) Protokol 4 k Sporazumu je bil spremenjen s Sklepom Skupnega odbora EGP št. … z dne …[4]. (2) Protokol 4 k Sporazumu določa kumulacijo porekla med Evropsko unijo ter Islandijo, Norveško, Švico (vključno z Lihtenštajnom), Ferskimi otoki, Turčijo in vsako državo, ki sodeluje v evro-sredozemskem partnerstvu[5], ki temelji na barcelonski deklaraciji, sprejeti na evro-sredozemski konferenci, ki je potekala 27. in 28. novembra 1995. (3) Za razvoj trgovine in spodbujanje regionalnega vključevanja je zaželeno, da se sistem kumulacije razširi na vsako državo, ki sodeluje v stabilizacijsko-pridružitvenem procesu Evropske unije[6]. (4) Vseevropsko-sredozemski sistem kumulacije porekla temelji na regionalni Konvenciji o vseevropsko-sredozemskih preferencialnih pravilih o poreklu, s katero je usklajen Protokol 4 k Sporazumu. (5) Regionalna Konvencija o vseevropsko-sredozemskih preferencialnih pravilih o poreklu na splošno ne povzroča manj ugodnega položaja, kakor je bil značilen za prejšnje odnose med prostotrgovinskimi partnericami, za katere velja vseevropska ali vseevropsko-sredozemska kumulacija porekla. (6) Nekatere spremembe so potrebne za odpravo napak v obstoječem besedilu Protokola 4 k Sporazumu – SPREJEL NASLEDNJI SKLEP: Člen 1 Protokol 4 k Sporazumu se spremeni: 1. v sklicu na člen 32 v Kazalu se besedilo „Medsebojna pomoč“ nadomesti z besedilom „Upravno sodelovanje“; 2. pod naslovom Skupne izjave v Kazalu se beseda „Skupnost“ nadomesti z besedilom „Evropska unija“; 3. v odstavku 1 člena 3 se beseda „Skupnost“ nadomesti z besedilom „Evropska unija“; 4. besedilo odstavka 2 člena 3 se nadomesti z naslednjim: „Brez poseganja v določbe člena 2 izdelki veljajo za izdelke s poreklom iz EGP, če so bili tam pridobljeni in vključujejo materiale s poreklom s Ferskih otokov ali iz katere koli druge države, ki je članica evro-sredozemskega partnerstva, ki temelji na barcelonski deklaraciji, sprejeti na evro-sredozemski konferenci, ki je potekala 27. in 28. novembra 1995, razen Turčije[7], ali katere koli druge države, ki sodeluje v stabilizacijsko-pridružitvenem procesu Evropske unije[8], pod pogojem, da obdelava ali predelava, opravljena v EGP, presega postopke iz člena 6. Ni treba, da bi bili taki materiali zadostno obdelani ali predelani.“; 5. v pododstavku 3 odstavka 5 člena 3 se beseda „Skupnost“ nadomesti z besedilom „Evropska unija“, besedilo „Komisija Evropskih skupnosti“ pa se nadomesti z besedilom „Evropska komisija“; 6. v odstavku 2 člena 4 se beseda „Skupnost“ nadomesti z besedama „Evropska unija“; 7. v odstavku 2 člena 5 se besedilo „ne smejo uporabiti“ nadomesti z besedilom „ne bi smeli uporabiti“; 8. v odstavku 1 člena 6 se za črko (m) vstavi naslednje: „(n) mešanje sladkorja s katerim koli drugim materialom;“; črke (n) do (p) postanejo črke (o) do (q); 9. v odstavku 1 člena 31 se beseda „Skupnost“ nadomesti z besedilom „Evropska unija“; 10. v odstavku 3 člena 31 se besedilo „Komisija Evropskih skupnosti“ nadomesti z besedilom „Evropska komisija“; 11. naslov člena 32 se nadomesti z naslednjim: „Upravno sodelovanje“; 12. v odstavku 1 člena 32 se besedilo „Komisija Evropskih skupnosti“ nadomesti z besedilom „Evropska komisija“; 13. v pojasnilu 1 Priloge I se besedilo „člen 6“ nadomesti z besedilom „člen 5“; 14. v pojasnilu 3.1 Priloge I se beseda „Skupnost“ nadomesti z besedilom „Evropska unija“; 15. v opombi pod črto 3 Priloge VI se beseda „Skupnost“ nadomesti z besedilom „Evropska unija“; 16. v naslovu in prvem pododstavku Skupne izjave o sprejemanju dokazil o poreklu, izdanih v okviru sporazumov iz člena 3 Protokola 4 za izdelke s poreklom iz Skupnosti, Islandije ali Norveške, se beseda „Skupnost“ nadomesti z besedilom „Evropska unija“; 17. v prvem pododstavku Skupne izjave glede Kneževine Andora se beseda „Skupnost“ nadomesti z besedilom „Evropska unija“; 18. v prvem pododstavku Skupne izjave glede Republike San Marino se beseda „Skupnost“ nadomesti z besedilom „Evropska unija“. Člen 2 Ta sklep začne veljati pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma*. Člen 3 Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije. V Bruslju, […] || Za Skupni odbor EGP Predsednik […] || Sekretarja Skupnega odbora EGP […] [1] UL L 305, 30.11.1994, str. 6. [2] Alžirija, Egipt, Izrael, Jordanija, Libanon, Maroko, Sirija, Tunizija ter Zahodni breg in Gaza. [3] Albanija, Bosna in Hercegovina, Hrvaška, Nekdanja jugoslovanska republika Makedonija, Črna gora, Srbija, pa tudi Kosovo v skladu z Resolucijo VSZN 1244/99. [4] UL L … [5] Alžirija, Egipt, Izrael, Jordanija, Libanon, Maroko, Sirija, Tunizija ter Zahodni breg in Gaza. [6] Albanija, Bosna in Hercegovina, Hrvaška, Nekdanja jugoslovanska republika Makedonija, Črna gora, Srbija, pa tudi Kosovo v skladu z Resolucijo VSZN 1244/99. [7] Alžirija, Egipt, Izrael, Jordanija, Libanon, Maroko, Sirija, Tunizija ter Zahodni breg in Gaza. [8] Albanija, Bosna in Hercegovina, Hrvaška, Nekdanja jugoslovanska republika Makedonija, Črna gora, Srbija, pa tudi Kosovo v skladu z Resolucijo VSZN 1244/99. * [Navedena ni nobena ustavna zahteva.] [Navedene so ustavne zahteve.]